เอฟดับบลิวดี’รุก ซื้อประกันสิงคโปร์
เอฟดับบลิวดี ทุ่มซื้อบริษัทประกันในสิงคโปร์ ดันแผนขึ้นผู้นำในเอเชีย
20 เม.ย. 2559

เอฟดับบลิวดี ทุ่มซื้อบริษัทประกันในสิงคโปร์ ดันแผนขึ้นผู้นำในเอเชีย
นายฮวิน ทัน ฟง ประธานเจ้าหน้าที่บริหาร กลุ่มเอฟดับบลิวดี เปิดเผยว่า ทางกลุ่มเอฟดับบลิวดี ซึ่งอยู่ในเครือของแปซิฟิค เซ็นจูรี กรุ๊ป ได้ทำการเข้าซื้อกิจการบริษัท เชนตัน ประกันภัย (Shenton) ที่ผู้ประกอบธุรกิจประกันภัยทางการแพทย์ในประเทศสิงคโปร์ จากพาร์คเวย์ โฮลดิ้งส์ ในเครือของไอเอชเอช เฮลท์แคร์ เบอร์ฮาด ในสัดส่วนการเข้าไปถือหุ้นสูงถึง 90% และหลังจากนี้จะมีการเปลี่ยนชื่อบริษัท เชนตัน เป็นเอฟดับบลิวดีอีกด้วย
สำหรับสิงคโปร์ถือเป็นตลาดใหม่แห่งที่ 3 ในภูมิภาคนี้ของกลุ่มเอฟดับบลิวดี ประกอบด้วย อินโดนีเซีย และฟิลิปปินส์ นอกเหนือจากที่ฮ่องกง มาเก๊า และไทย ในฐานะที่สิงคโปร์เป็นผู้นำและเป็นศูนย์กลางทางการเงิน มีมาตรฐานสูง จึงเหมาะสำหรับการทำธุรกิจ รวมทั้งบทบาทของการเป็นศูนย์กลางด้านการบริการทางการเงิน และการบริหารความเสี่ยงของอาเซียน
“สิงคโปร์เป็นตลาดที่สำคัญและสอดคล้องกับกลยุทธ์ของกลุ่มที่จะเชื่อมต่อไปยังภูมิภาคเอเชีย โดยยังมุ่งเน้นที่จะเปลี่ยนมุมมองของลูกค้าที่มีต่อการประกันชีวิตทั่วทั้งเอเชีย เพื่อเป็นผู้นำด้านการประกันชีวิตในภูมิภาคเอเชียให้ได้ โดยใช้กลยุทธ์ทำแผนประกันที่เข้าใจง่าย ใช้เทคโนโลยีดิจิทัลช่วย” นายฟง กล่าว